b"\n_START_ARTICLE_\nTT Illa de Man\n_START_SECTION_\nHist\xc3\xb2ria\n_START_PARAGRAPH_\nLa primera edici\xc3\xb3 de la prova, celebrada el 28 de maig de 1907, constava d'un recorregut de 10 voltes a un circuit de 15 milles i 1.470 iardes (uns 25 quil\xc3\xb2metres i mig). El guanyador d'aquesta primera edici\xc3\xb3 en la categoria d'un cilindre (i alhora guanyador absolut) fou Charlie Collier, qui pilotant una Matchless va realitzar el recorregut en 4 hores, 8 minuts i 8 segons, a una velocitat mitjana de 38,2 mph (uns 61 km/h). El guanyador en la categoria de dos cilindres fou Rem Fowler, qui pilotant una Peugeot complet\xc3\xa0 el circuit en 4 hores, 21 minuts i 52 segons, a una velocitat mitjana de 36,2\xc2\xa0mph (uns 58 km/h). El trofeu atorgat al guanyador d'aquesta primera edici\xc3\xb3 va ser entregat pel Marqu\xc3\xa8s de Mouzilly i representa el d\xc3\xa9u Hermes. Aquest trofeu encara s'atorga actualment al vencedor de la categoria Senior._NEWLINE_La popularitat d'aquesta cursa va fer que a comen\xc3\xa7aments de la d\xc3\xa8cada de 1920 se n'inauguressin de similars arreu d'Europa. Una de les m\xc3\xa9s conegudes fou el Dutch TT d'Assen, que ha arribat als nostres dies com a Gran Premi dels Pa\xc3\xafsos Baixos de motociclisme."